מאסטרד

דיג'ון איסאיה מקפרליין (באנגלית: Dijon Isaiah McFarlane; נולד ב-5 ביוני 1990), הידוע בשם הבמה מאסטרד (Mustard), וגם כדי ג'יי מאסטרד (DJ Mustard), הוא מפיק מוזיקלי, תקליטן, ראפר ופזמונאי אמריקאי. הוא ידוע בעיקר בשיתוף הפעולה שלו עם האמנים YG וטיי דולה סיין מקליפורניה; ואמנים שונים נוספים בסוגות ההיפ הופ וה-R&B, מאז כניסתו למיינסטרים עם הפקת הסינגל "Rack City" של טייגה. מוסטרד נולד בלוס אנג'לס, קליפורניה להורים ג'מייקנים. בראיון למגזין The Fader בשנת 2013, הצהיר כי אביו גורש לג'מייקה כשהיה צעיר, אך הם עדיין שומרים על קשר. הוא החל לתקלט בגיל 11. בראיון ל-Sway's Universe תיאר מאסטרד את הקשר העסקי שלו עם מוזיקאי הווסט קואסט YG, שמאז המיקסטייפ השני שלו, The Real 4Fingaz, הוא הפיק את כל המיקסטייפים שלו: "התחלתי להכין ביטים עבור YG; הוא היה מהאנשים הראשונים שעלו על הביטים שלי. התחלתי איתו, אז בשבילנו לעשות מיקסטייפ היה קל. יצרנו את צליל הריקודים הזה". מאסטרד הפיק סינגלים של YG כמו "Bitches Ain't Shit" בהשתתפות הראפרים טייגה וניפסי האסל, ו-"You Broke" בהשתתפות ניפסי האסל. במהלך שנת 2010, הוציא אלבום אוסף לא-רשמי בשיתוף אמנים שונים באמצעות הלייבל Thump Records, בשם Let's Jerk. בסוף שנת 2011 הפיק את הסינגל השלישי של טייגה, מתוך אלבומו השני Careless World: Rise of the Last King, שהגיע למקום השביעי במצעד הבילבורד הוט 100 ולמקום הראשון במצעד שירי ה-R&B\היפ הופ. כמו כן, קיבל השיר את תואר הפלטינה הכפולה מאיגוד תעשיית ההקלטות האמריקאי. לדברי מאסטרד, המקצב של השיר נועד במקור ל-YG, אמנם בהמלצת YG, העניק את המקצב לטייגה. במהלך שנת 2012, הפיק את השיר "I'm Different" של 2 צ'יינז, שיצא כסינגל השלישי מתוך אלבום הבכורה שלו, Based on T.R.U. Story. השיר הגיע למקום השישי במצעד שירי ה-R&B\היפ הופ וקיבל את תואר הזהב מאיגוד תעשיית ההקלטות האמריקאי, תוך שנמכר ביותר מ-500,000 עותקים באופן דיגיטלי. בהמשך השנה, הפיק את השיר "R.I.P" של הראפר יאנג ג'יזי, הסינגל הראשי מתוך המיקסטייפ העשירי שלו, It's Tha World. השיר הגיע למקום ה-17 במצעד שירי ה-R&B\היפ הופ. בשנת 2013 הוציא מאסטרד את מיקסטייפ הבכורה הרשמי שלו, Ketchop. המיקסטייפ מכיל הופעות אורח של אמנים כמו YG, טיי דולה סיין וניפסי האסל. ביוני של אותה השנה, הפיק את שירו של הראפר B.o.B,‏ "HeadBand", בהשתתפות 2 צ'יינז, שהגיע למקום ה-21 במצעד שירי ה-R&B\היפ הופ. ב-17 בספטמבר, הוא הפיק את השיר "Show Me", של קיד אינק וכריס בראון, שיצא כסינגל הראשון מתוך אלבום האולפן השלישי שלו, My Own Lane. הסינגל הגיע בשיאו למקום השלישי במצעד השירים הקצביים של הבילבורד. ב-17 בספטמבר, הפיק את השיר "My Nigga" של YG, מתוך אלבום הבכורה שלו, My Krazy Life, שהגיע בשיאו למקום החמישי במצעד השירים הקצביים של הבילבורד. ב-18 בנובמבר, הודיע כי חתם בחברת רוק ניישן של ג'יי זי כאמן, וכי הוא עתיד להוציא אלבום אולפן משלו. ב-11 באוגוסט 2014, הוציא את האלבום, בשם 10 Summers. בשנת 2016, הוציא את אלבומו השני, Cold Summer, מתוכו הסינגלים "Don't Hurt Me", בהשתתפות ניקי מינאז' וג'רמי, ו-"Wan't Her", בהשתתפות קוואבו ו-YG. האלבום הגיע למקום התשיעי במצעד אלבומי ה-Heatseeker של הבילבורד. בשנת 2019, הוציא את אלבומו השלישי, Perfect Ten, מתוכו הסינגל "Ballin" שהועמד לפרס גראמי לביצוע הראפ/שירה הטוב ביותר. מקפרליין החל לצאת עם הדוגמנית שאנל תיירי בגיל 19; הזוג התארס בשנת 2018 והתחתן ב-10 באוקטובר 2020. יש להם בת ושני בנים. ב-5 ביוני 2020, יום הולדתו, חשף מאסטרד באינסטגרם את ירידתו במשקל כ-47 קילו, והעלה תמונות של המראה החדש שלו. הוא הצהיר: "הבטחתי לעצמי בינואר לפני הסגר כי אני אתמקד יותר בבריאות שלי, בעצמי, אלך מהרשתות החברתיות, ולהתעלם מכל הסחות הדעת שלא הייתי צריך! ובכן הנה אני היום, בן 30 ובמשקל של פחות 47 קילו". 2014: 10 Summers 2016: Cold Summer 2019: Perfect Ten 2024: Faith of a Mustard Seed 2013: Ketchup 2015: 10 Summers: The Mixtape Vol.1 מדיה וקבצים בנושא מאסטרד בוויקישיתוף אתר האינטרנט הרשמי של מאסטרד מאסטרד, ברשת החברתית פייסבוק מאסטרד, ברשת החברתית אקס (טוויטר) מאסטרד, ברשת החברתית אינסטגרם מאסטרד, סרטונים בערוץ היוטיוב מאסטרד, במסד הנתונים הקולנועיים IMDb (באנגלית) מאסטרד, באתר Metacritic (באנגלית) מאסטרד, באתר אפל מיוזיק (באנגלית) מאסטרד, באתר ספוטיפיי מאסטרד, באתר סאונדקלאוד (באנגלית) מאסטרד, באתר Last.fm (באנגלית) מאסטרד, באתר AllMusic (באנגלית) מאסטרד, באתר MusicBrainz (באנגלית) מאסטרד, באתר דיזר מאסטרד, באתר Discogs (באנגלית) מאסטרד, באתר Songkick (באנגלית) מאסטרד, באתר Genius מאסטרד, באתר טיידל (באנגלית) "YG - The Real 4Fingaz". datpiff. "DJ Mustard talks Ratchet Movement". Sway's Universe. אורכב מ-המקור ב-2013-10-01. "Lets Jerk album". Amazon. "Gold & Platinum - Tyga". RIAA. "DJ Mustard talks Ratchet Movement". Sway's Universe. אורכב מ-המקור ב-2013-10-01. "Gold and Platinum - 2 Chainz". RIAA. אורכב מ-המקור ב-2013-02-01. Zeichner, Naomi. "DJ Mustard's Ketchup Mixtape". TheFader. "B.o.B - Chart History". Billboard. Ju, Shirley (2013-11-18). "DJ Mustard Signs With Roc Nation As An Artist | Get The Latest Hip Hop News, Rap News & Hip Hop Album Sales". HipHop DX. אורכב מ-המקור ב-2015-01-25. נבדק ב-2013-12-18. Davis, Justin (28 באפריל 2014). "DJ Mustard Announces the Title of His New Album". Complex Music. {{cite news}}: (עזרה) "DJ Mustard's New Album '10 Summers' Will Be Available For Free On August 12 - XXL". נבדק ב-1 ביולי 2016. {{cite web}}: (עזרה) Caldwell, Brandon (11 באוקטובר 2020). "DJ Mustard Gets Married To Longtime Girlfriend". HipHopDX. נבדק ב-15 באוקטובר 2020. {{cite web}}: (עזרה) "Chanel Dijon & DJ Mustard Host Baby Shower for Their Third Child". Thesource.com. נבדק ב-2020-03-21. Zidel, Alex (15 ביוני 2020). "Mustard Looks Slim Following 47-Pound Weight Loss". HotNewHipHop. נבדק ב-17 ביוני 2020. {{cite web}}: (עזרה)